《题俞生爱菊轩》
明代·王洪

秋至霜露降，百卉萋以腓。独此篱下菊，金葩粲葳蕤。

采之酌杯篱，时还吟我诗。浮云澄远空，微雨间凉飔。

俯仰穹壤内，不乐复何疑。

作者简介：（1379—1420）明浙江钱塘人，字希范，号毅斋。少年时才思颖发，洪武二十九年成进士，年仅十八。永乐初入翰林为检讨，与修《大典》。帝颁佛曲于塞外，逡巡不应诏为文，受排挤，不复进用。与当时王称、王恭、王褒称词林四王，均有才名。